Breithiúnas na Cúirte Ginearálta an 10 Nollaig 2025 – LTV Leuchten & Lampen v EUIPO – XAL (Feistis soilsithe)
(Cás T-82/25) 1
(Dearadh an Aontais Eorpaigh – Imeachtaí neamhbhailíochta – Dearadh cláraithe de chuid an Aontais Eorpaigh lena léirítear feistis soilsithe – Dearaí a bhí ann níos luaithe – Foras neamhbhailíochta – Neamhnochtadh na ndearaí roimhe seo – Neamhrialtachtaí nós imeachta os comhair an Rannáin Cealúcháin – Diúltú d’iarrataí an iarratasóra ar bhearta fiosrúcháin agus ar éisteacht a dheonú – Mí-úsáid cumhachtaí)
Teanga an cháis : an Ghearmáinis
Páirtithe
Iarratasóir : LTV Leuchten & Lampen Vertriebs GmbH (Brunn am Gebirge, an Ostair) (ionadaí : C. Pilz, Dlíodóir)
Cosantóir : Oifig Maoine Intleachtúla an Aontais Eorpaigh (EUIPO) (ionadaí : E. Markakis, Gníomhaire)
Páirtí eile os comhair an Bhoird Achomhairc de EUIPO, ag idiragairt os comhair na Cúirte Ginearálta : XAL GmbH (Graz, an Ostair) (ionadaí : D. Jestaedt, Dlíodóir)
Ábhar
Lena chaingean de bhun Airteagal 263 CFAE, iarrann an t-iarratasóir go ndéanfaí an cinneadh ón Tríú Bord Achomhairc d’Oifig Maoine Intleachtúla an Aontais Eorpaigh (EUIPO) an 9 Nollaig 2024 (Cás R 1845/2023-3) a athrú nó, ar a laghad, a chur ar neamhní.
An chuid oibríochtúil
Díbhtear an chaingean.
Ordaítear do LTV Leuchten & Lampen Vertriebs GmbH a costais féin agus na costais arna dtabhú ag XAL Gmb, a íoc.
Ordaítear d’Oifig Maoine Intleachtúla an Aontais Eorpaigh (EUIPO) a costais féin a íoc
____________
1     IO C, C/2025/1664, 24.3.2025.